CELEX: 62006CA0522
Language: el
Date: 2008-04-03 00:00:00
Title: Υπόθεση C-522/06: Απόφαση του Δικαστηρίου (πέμπτο τμήμα) της 3ης Απριλίου 2008 — Επιτροπή των Ευρωπαϊκών Κοινοτήτων κατά Βασιλείου του Βελγίου (Παράβαση κράτους μέλους — Κανονισμός (ΕΚ) 2037/2000 — Ουσίες που καταστρέφουν τη στιβάδα του όζοντος — Ανάκτηση, ανακύκλωση, ποιοτική αποκατάσταση και καταστροφή των ουσιών αυτών)

24.5.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 128/12
            
         Απόφαση του Δικαστηρίου (πέμπτο τμήμα) της 3ης Απριλίου 2008 — Επιτροπή των Ευρωπαϊκών Κοινοτήτων κατά Βασιλείου του Βελγίου
   (Υπόθεση C-522/06) (1)
   
   (Παράβαση κράτους μέλους - Κανονισμός (ΕΚ) 2037/2000 - Ουσίες που καταστρέφουν τη στιβάδα του όζοντος - Ανάκτηση, ανακύκλωση, ποιοτική αποκατάσταση και καταστροφή των ουσιών αυτών)
   (2008/C 128/19)
   Γλώσσα διαδικασίας: η γαλλική
   Διάδικοι
   
      Προσφεύγουσα: Επιτροπή των Ευρωπαϊκών Κοινοτήτων (εκπρόσωποι: A. Alcover San Pedro και B. Stromsky)
   
      Καθού: Βασίλειο του Βελγίου (εκπρόσωπος: A. Hubert)
   Αντικείμενο της υποθέσεως
   Παράβαση κράτους μέλους — Κανονισμός (ΕΚ) 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος (ΕΕ L 244, σ. 1) — Άρθρα 16, παράγραφος 5 και 17, παράγραφος 1 — Παράλειψη καθορισμού ελάχιστων απαιτήσεων όσον αφορά τα προσόντα του προσωπικού που εργάζεται στην ανάκτηση, την ανακύκλωση, την ποιοτική αποκατάσταση και την καταστροφή των ελεγχόμενων ουσιών που προβλέπονται στο άρθρο 2 του κανονισμού και περιλαμβάνονται στον εξοπλισμό ψύξης και κλιματισμού, στις αντλίες θερμότητας, στα συστήματα πυροπροστασίας και στους πυροσβεστήρες — Παράλειψη λήψης εφικτών προληπτικών μέτρων για την εξάλειψη και την ελαχιστοποίηση διαρροών ελεγχόμενων ουσιών και απουσία ελέγχων για τον εντοπισμό ενδεχόμενων διαρροών
   Διατακτικό της αποφάσεως
   Το Δικαστήριο αποφασίζει:
   
               1)
            
            
               Το Βασίλειο του Βελγίου
               
                           —
                        
                        
                           παραλείποντας να καθορίσει τις ελάχιστες απαιτήσεις όσον αφορά τα προσόντα του προσωπικού που εργάζεται στην ανάκτηση, την ανακύκλωση, την ποιοτική αποκατάσταση και την καταστροφή των ελεγχόμενων ουσιών, σύμφωνα με το άρθρο 16, παράγραφος 5, του κανονισμού (ΕΚ) 2037/2000 του Ευρωπαϊκού Κοινοβουλίου και του Συμβουλίου, της 29ης Ιουνίου 2000, για τις ουσίες που καταστρέφουν τη στιβάδα του όζοντος, και
                        
                     
                           —
                        
                        
                           μη λαμβάνοντας, όσον αφορά την Περιφέρεια της Βαλλονίας, κάθε εφικτό προληπτικό μέτρο για την εξάλειψη και την ελαχιστοποίηση των διαρροών ελεγχόμενων ουσιών και μη διενεργώντας ετήσιους ελέγχους ως προς το αν υπάρχουν ή όχι διαρροές σύμφωνα με το άρθρο 17, παράγραφος 1, του κανονισμού 2037/2000,
                        
                     παρέβη τις υποχρεώσεις που υπέχει από τις εν λόγω διατάξεις του κανονισμού αυτού.
            
         
               2)
            
            
               Καταδικάζει το Βασίλειο του Βελγίου στα δικαστικά έξοδα.
            
         
      (1)  ΕΕ C 42 της 24.2.2007.